দেওবাৰে নতুন দিল্লীৰ মুখাৰ্জী নগৰত হিন্দু মহাসভাৰ দ্বাৰা আয়োজন কৰা সাধু সন্মিলন 'হিন্দু মহাপঞ্চায়ত'ত পুনৰ ধৰ্মীয় ঘৃণা বিয়পোৱাৰ অভিযোগ উঠিছে। প্ৰায় দুহেজাৰ সাধু উপস্থিত থকা এই সন্মিলনত জ্যোতি নৰসিংহানন্দ আছিল অন্যতম।
উল্লেখ্য যে ইয়াৰ পূৰ্বে উত্তৰাখণ্ডৰ সাধু সন্মিলনত নৰসিংহানন্দই ঘৃণা বিয়পোৱা ভাষণ দিয়াৰ অভিযোগত আৰক্ষীয়ে তেওঁক গ্ৰেপ্তাৰ কৰিছিল। বৰ্তমান তেওঁ জামিনত মুকলি হৈছে।
কিন্তু এইবাৰ পুনৰ ঘৃণা ভৰা ভাষণ দিয়াৰ অভিযোগত দিল্লী আৰক্ষীয়ে সাধু নৰসিংহানন্দৰ বিৰুদ্ধে এজাহাৰ দাখিল কৰিছে।
জ্যোতি নৰসিংহানন্দই ভাষণ দিয়া এটা ভিডিঅ'ও ভাইৰেল হৈ পৰিছে য'ত তেওঁ কোৱা শুনা গৈছে, 'আপোনালোকে ভগ্নী আৰু কন্যাসকলক ৰক্ষা কৰাৰ বাবে হাতত অস্ত্ৰ তুলি লওক'।
ভিডিঅ'টোত লগতে কোৱা শুনা যায়,"আমাৰ দেশত ২০৩৯চনৰ ভিতৰত এজন মুছলমান প্ৰধানমন্ত্ৰী হ'ব'।
জানিব পৰা মতে, এই সাধু সন্মিলনৰ বাবে দিল্লী চৰকাৰৰ পৰা কোনো অনুমিত লোৱা হোৱা নাছিল। তদুপৰি, এই সন্মিলনৰ সময়ছোৱাত সাধুসকলে কেইবাগৰাকীও সাংবাদিকক মাৰপিট কৰাৰো অভিযোগ উঠিছে।
লাচিতলৈ সন্মান, নে অপমান?
খাবলৈ দিয়াৰ পইচা নথকাৰ বাবেই নিজৰ কান্দি থকা ২ বছৰীয়া কন্যাক হত্যা অভিযন্তাৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
